Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
13. decembra 2001
K materiálu č. 7375/2001
K bodu č. 1	
     

S T A N O V I S K O

k návrhu skupiny poslancov NR SR na vydanie ústavného zákona o skrátení volebného obdobia orgánov samosprávy obcí    

I
Návrh skupiny poslancov NR SR na vydanie ústavného zákona o skrátení volebného obdobia orgánov samosprávy obcí na rokovanie vlády SR predkladá minister vnútra podľa § 70 ods. 2 zákona NR SR č. 350/1996 Z.z. o rokovacom poriadku NR SR.
II
	Účelom predloženého návrhu ústavného zákona je podľa navrhovateľov skrátiť volebné obdobie a tým vytvoriť vhodnejší časový priestor na uskutočnenie ustanovujúcich zasadnutí novozvolených orgánov samospráv a tiež by sa týmto mohla dosiahnuť väčšia účasť voličov vo voľbách.    
III
	Problematika návrhu zákona je v rámci primárnej legislatívy ES/EÚ upravená v čl. 6 ods. 2 Zmluvy o Európskej únii (Únia rešpektuje základné ľudské práva, ako ich zaručuje Európsky dohovor o ochrane ľudských práv a základných slobôd podpísaný v Ríme 4. novembra 1950). Právo na slobodné voľby upravuje čl. 3 Dodatkového protokolu k Dohovoru o ochrane ľudských práv a základných slobôd a tiež  čl. 19 Zmluvy o založení Európskych spoločenstiev. Navrhovanej problematiky sa dotýka aj Smernica Rady č. 94/80/ES, ktorá detailnejšie upravuje výkon volebného práva a práva kandidovať do komunálnych volieb občanmi EÚ, ktorí majú pobyt v členskom štáte.
 Návrh zákona nepatrí medzi priority podľa Partnerstva pre vstup a Národného programu pre prijatie acquis communautaire.
Vzhľadom na uvedené nesúhlasíme so znením doložky zlučiteľnosti, v ktorej sa uvádza, že v práve EÚ problematika návrhu zákona nie je upravená a preto je potrebné príslušnú primárnu a sekundárnu legislatívu ES/EÚ v doložke uviesť.
	Sekcia – Inštitút pre aproximáciu práva k návrhu ústavného zákona nemá ďalšie pripomienky.

Bratislava	10.12.2001	
Vypracoval:	JUDr. Miroslav Fíger
	
Tel.:	     

JUDr. Mária Krošlákovágenerálna riaditeľka